Source: https://bihorstiri.ro/handbalistii-oradeni-au-pierdut-jocul-de-acasa-cu-csm-sighisoara/
Timestamp: 2019-09-21 04:57:52+00:00

Document:
BihorStiri.ro Handbaliştii orădeni au pierdut jocul de acasă cu CSM Sighişoara - BihorStiri.ro
feb. 16, 2019 Pop Florin Actualitate, Sport 0 296 vizualizari
Echipa de handbal masculin CSM Oradea a pierdut, sâmbătă, partida susținută în cadrul etapei a 13-a din Seria D a Diviziei A, ajungând la cel de-al doilea eşec consecutiv din campionat. Astfel, formația antrenată de George Tăutu a cedat pe teren propriu confruntarea cu HCM Sighișoara, cu scorul de 29-34.
Partida a avut o primă repriză foarte echilibrată. Aceasta a fost adjudecată de gazde la limită, scor 17-16. Elevii lui George Tăutu au reușit să se desprindă la trei lungimi în debutul reprizei a douaa, însă Sighișoara a replicat prompt și a trecut la conducere. Oaspeții s-au desprins la șapte goluri în ultimele zece minute de joc, controlând situația până la final.
„Am avut un adversar care a fost foarte bine organizat în faza de atac, iar noi nu am reuşit să trecem de apărarea lor, foarte bună, mai ales în zona centrală. Nu ne-a intrat mingea nici pe extreme astăzi şi atunci totul s-a concentrat pe zona centrală, unde ei au avut o apărare foarte bună, iar noi nu am găsit soluţii. De asemenea, în faza defensivă am greşit foarte mult, pentru că dacă o să calculez eliminările, cred că am jucat o repriză în cinci oameni”, a declarat, după partidă, antrenorul echipei orădene, George Tăutu.
Principalul marcator îa fost Cosmin Liberţ, de la CSM Oradea, cu 10 goluri, în timp ce de la oaspeţi s-a remarcat, în special, Ovidiu Irimia, autor a 9 goluri, dintre care însă 5 din aruncări de la 7 metri.
În urma acestui rezultat, CSM Oradea are opt victorii și cinci înfrângeri, iar cu un total de 24 puncte se menține pe locul al III-lea în clasament. Echipa din Sighișoara are 27 puncte și urcă, cel puțin provizoriu, pe prima poziție a Seriei D. HC Szejke Odorhei are 25 puncte și ocupă locul al II-lea, dar cu un meci mai puțin disputat.
csm oradea, csm sighisoara, derby, handbal masculin, infrangere
Ligia Bara, locul 5 la Balcaniada de sală de la Istanbul Încă un câștigător în cadrul campaniei „Plătește impozitul online și câștigă o zi de distracție la Aquapark Nymphaea"

References: CSM 
 CSM 
 CSM 
 CSM 

csm 
 csm